Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Alates kolmapäevast on avatud Pimedate Ööde filmifestivali veebikino, kus saab vaadata mitut auhinnafilmi ning valitud linateoseid ka kõrvalprogrammidest.
Tšiili režissööri Matías Bize psühholoogilises draamas"Karistus" jätab autoreisil olev abielupaar oma 7-aastase poja halva käitumise eest korraks üksi metsa ja kui tagasi tuleb, pole temast enam jälgegi. Ühe pika kaadrina üles võetud film käsitleb emadust ja sellega kaasnevaid paineid tavatust perspektiivist – sellisest, mida ühiskond kipub ignoreerima. Peaosatäitja Antonia Zegers võitis PÖFFil parima naisnäitleja auhinna.

Debüütfilmide konkursi võitnud Šveitsi režissööri Fisnik Maxville filmis "Osa mullast" paljastab Balkani sõdade ajast pärit massihaua lahtikaevamine saladuse, mis sunnib esitama ebamugavaid küsimusi mineviku kohta. "Film, mis söandab uurida lähemalt hävitusliku konflikti keerukust," tõdes PÖFFi žürii, nimetades seda rikkaks ja liigutavaks looks.

Leedu autorite Vytautas V. Landsbergise ja Giedrius Tamoševičiuse ajalooline draama "Poeet" jutustab sõjajärgsetest aastatest – andekas kirjanik visatakse nõukogudevastaste värsside eest kirjanike liidust välja, aga värvatakse kohe NKVD poolt, et ta looks sideme metsavendadega. Film võitis parima Balti filmi auhinna.
Ajaloolise muusikafilmi žanri mõtestab ümber Colombia režissöör José Luis Rugeles filmis "Mäss". Linateos räägib ühest maailma suurimast salsamuusikust Joe Arroyost, "Mäss" tunnistati võistlusprogrammi "Põhjusega mässajad" parimaks filmiks.

Filmi "Vaikne süda" eest 2016. aastal PÖFFil grand prix ´ võitnud Iisraeli režissööri Eitan Anneri uus film "Hea inimene" räägib rahahädas feministlikust produtsendist, kes hakkab tootma kunagi häid filme teinud, kuid siis ultraortodoksseks rabiks hakanud lavastaja eepilisel piiblilegendil põhinevat linateost.

Veebikinos saab näha ka Just Filmi parima noortefilmi grand prix ´ võitnud ungarlase Noémi Veronika Szakonyi tööd"Kuus nädalat" ja noortežürii parima noortefilmi auhinna pälvinud Iisraeli režissööri Maor Zaguri linateost "Süütus". Lisaks jõuavad ekraanile lastefilmid"Beanie", "Oliveri universum" ja "Alfons Zitterbacke - klassireisi kaos!" ning noortefilmid "Paula" ja "Hingeloom".
PÖFF Shorts esitleb veebikinos kolme kassetti: "Shortsi ruleti", Iisraeli programmi "Maadlused inglitega" ja ülimenuka"Late Night Love´i", mis võtab fookusesse seksuaalsuse erinevad ilmingud.

Filme saab vaadata kuni 19. detsembini ja kava täieneb jooksvalt.
## Pealkiri:

user
PÖFF-i veebikinos saab näha valikut äsja lõppenud festivali kavast
assistant